Nevermore

For Queen-sangen med samme tittel, se Nevermore (sang)
Nevermore var et amerikansk power/thrash metal-band fra Seattle i Washington. Bandet ble dannet i 1991 av flere av medlemmene fra power metal-bandet Sanctuary. Bandet varierte mellom akustiske gitarer og elektriske syvstrengsgitarer med distortion-effekt, noe som laget store kontraster i sangene.

Historie 
Vokalist Warrel Dane, gitarist Jeff Loomis og bassist Jim Sheppard spilte sammen i bandet Sanctuary fra Seattle. De tre besluttet å forlate bandet. I 1991 startet de istedenfor Nevermore, et power/thrash metal band. De rekrutterte Van Williams som trommeslager, og ga samme år ut demoen Utopia.

Etter en ny demo i 1994 ble bandet invitert til studio av produsent Neil Kernen. Nevermore hadde enda ikke platekontrakt, men Kernen hadde stor tro på at de ville lykkes, og de tok opp debut-albumet Nevermore. Bandet signerte platekontrakt med Century Media kort tid etter at albumet var utgitt. Bandet fikk med seg en ny gitarist i Pat O'Brian, og etter å ha turnert med Blind Guardian i Europa og Death i USA, var de tilbake i studio. I 1996 utga de EP-en In Memory, og senere samme år deres andre album The Politics of Ecstasy. O'Brian valgte å forlate bandet i 1997, og ble ny gitarist i Cannibal Corpse. Tim Calvert erstattet O'Brian.

I 1999 ga Nevermore ut sitt tredje album, Dreaming Neon Black. Lyrikken på albumet er knyttet opp mot forsvinningen av Danes kjæreste. Bandet rakk å ta opp et nytt album i 2000, kalt Dead Heart in a Dead World, før Calvert forlot bandet. Det neste albumet, Enemies of Reality, ble tatt opp uten en annen-gitarist, men i 2004 ble turnémusiker Steve Smyth fast medlem i bandet. I 2005 kom deres siste album This Godless Endeavor.

Medlemmer 
Dagens medlemmer
 Warrel Dane – Vokalist (1991–)
 Jeff Loomis – Gitar (1991–)
 Steve Smyth – Gitar (2004–)
 Jim Sheppard – Bass (1991)
 Van Williams – Trommer (1994–)

Tidligere medlemmer
 Pat O'Brien – Gitar (1994–1996)
 Tim Calvert – Gitar (1997–2000)
 Chris Broderick – Gitar (2006) [Midlertidig]
 Mark Arrington – Trommer (1991–1994)
 James MacDonough – Bass (2006) [Midlertidig]

Diskografi 
 Utopia (Demo, 1992)
 Demo 1994 (Demo, 1994)
 Nevermore (1995)
 In Memory (EP, 1996)
 The Politics of Ecstasy (1996)
 Dreaming Neon Black (1999)
 Dead Heart in a Dead World (2000)
 Believe In Nothing (Singel, 2000)
 Enemies of Reality (2003, remix utgitt i 2004)
 This Godless Endeavor (2005)

Eksterne lenker 
 
 
 
 Nevermores side på Century Media
 

Thrash metal-band fra USA
Power metal-band fra USA
Band etablert i 1991